Deg tezrawt-a anda I d-niwi awal di tazwara ɣef tsekla taqbaylit d tewsatin-is timensayin neɣ d tatrarin, nufa-d tuget n tezrawin neɣ leqdicat twaxedmen ɣef tewsatin timensayin ladɣa tamedyazt i yeṭṭfen aḥric ameqqran, d tin i ɣer rran lwelha-nsen s waṭas imusnawen n tsekla n tmaziɣt. Ma yella d tiwsatin tatrarin aṭas n lexsas n tezrawin, ɣef waya i neɛreḍ ad nexdem leqdic-a imi niwi-d awal ɣef uɣbel usismel n tewsatin-a yerzan aṭas imusnawen, ɣas akken tiwsatin tatrarin am ungal, tullist d timaynutin ɣer tsekla tamaziɣt maca ulac aṭas n tezrawin yettwaxedmen fella-sent.